Harry Tani
Harry Tani (30. mai 1930 Tartu – 13. august 2007) oli eesti tehnikateadlane. Ta lõpetas 1950. aastal Tartu Elektromehaanika Tehnikumi ja 1959. aastal Prof. M. A. Bontš-Brujevitši nim. Leningradi Elektrotehnika Sideinstituudi. Tani õppis aastatel 1959–1961 Leningradi Polütehnilises Instituudis arvutustehnikat ja sai arvutustehnika inseneri kutse. Ta oli üks Eesti esimese miniarvuti STEM autoreid. Ta oli ka Arvutustehnika Erikonstrueerimisbüroo EKTA üks asutajaid ja selle teadusdirektor.